"În data de 24.03.2024, în jurul orei 22:40, inculpatul l-a lovit pe agentul de poliţie din cadrul Poliţiei Municipiului Timişoara, aflat în exercitarea atribuţiilor de serviciu, iar ulterior, l-a ameninţat cu acte de violenţă. Agentul de poliţie s-a deplasat la o sesizare primită prin intermediul Serviciului de urgenţă 112, iar în momentul în care a ajuns la adresa transmisă, inculpatul s-a repezit asupra persoanei vătămate, exercitând acte de violenţă. Totodată, după imobilizare, inculpatul l-a ameninţat pe agentul de poliţie, atât în timp ce se aflau în autospeciala M.A.I., cât şi ulterior la sediul Poliţiei", a transmis Parchetul de pe lângă Judecătoria Timişoara.
Bărbat a fost arestat preventiv pentru 30 de zile.